CPF ผนึก “พาณิชย์” ลดค่าครองชีพสูง 50% ช่วยฝ่าวิกฤต “โควิด-19”
CPF จับมือ “กระทรวงพาณิชย์” เดินหน้าโครงการ "พาณิชย์ลดราคา! ช่วยประชาชน Lot12 (Online)" ผ่านซีพีเฟรชมาร์ท นำสินค้าคุณภาพปลอดภัย ร่วมลดค่าครองชีพสูงสุด 50% พร้อมบริการส่งฟรีไม่มีขั้นต่ำ รับวิถี New Normal
1 ก.ค. 2564

นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดงาน “พาณิชย์ลดราคา! ช่วยประชาชน Lot12 (Online)” เพื่อลดภาระค่าครองชีพให้กับประชาชนที่ใช้บริการซื้อสินค้าออนไลน์ผ่านช่องทางต่างๆ ตลอดเดือนกรกฎาคม เพื่อหลีกเลี่ยงการแพร่ระบาดของโควิด-19 และผู้ประกอบการที่ได้รับผลกระทบจากสถานการณ์ดังกล่าว
โดยการลดราคาสินค้าในครั้งนี้ ผู้ประกอบการห้างสรรพสินค้า ห้างค้าปลีกค้าส่งสมัยใหม่ ห้างท้องถิ่น รวมถึงผู้ผลิตสินค้าจำนวนมาก นำสินค้ามาลดราคา ระหว่างวันที่ 1-31 ก.ค. 2564 นี้ จะเป็นการกระตุ้นการจับจ่ายใช้สอยและส่งผลให้มีเงินหมุนเวียนในระบบเศรษฐกิจภายในประเทศมากขึ้น โดยมี นายชัยยุทธ ทิพย์สุวรรณพร รองกรรมการผู้จัดการอาวุโส ให้การต้อนรับที่บูธ CPF ณ ห้องบุรฉัตรไชยากร ชั้น 4 สำนักงานปลัดกระทรวงพาณิชย์
นายชัยยุทธ ทิพย์สุวรรณพร รองกรรมการผู้จัดการอาวุโส บริษัท เจริญโภคภัณฑ์อาหาร จำกัด (มหาชน) หรือ CPF กล่าวว่า บริษัทร่วมกับ กระทรวงพาณิชย์นำสินค้ามาจำหน่ายซึ่งเป็นสินค้าคุณภาพมาตรฐานส่งออก สามารถตรวจสอบย้อนกลับได้ตลอดห่วงโซ่การผลิต เพื่อลดภาระค่าครองชีพ แบ่งเบาภาระคนไทยช่วงวิกฤตโควิด-19 ให้เข้าถึงอาหารคุณภาพดี สด สะอาด อร่อย และปลอดภัยในราคาประหยัดมาอย่างต่อเนื่อง โดยมีผลิตภัณฑ์จาก ซีพีเอฟ ให้เลือกสรรหลายรายการ พร้อมจัดโปรโมชั่นพิเศษ! ลดสูงสุด 50% ในร้าน CP FreshMart ทุกสาขาทั่วประเทศ เพียงสั่งผ่านระบบออนไลน์
สำหรับสินค้าที่ร่วมรายการ ได้แก่ อาหารแช่แข็ง อาหารพร้อมปรุง และอาหารพร้อมทาน อาทิ ซีฟู้ดลูกชิ้นปลา, เต้าหู้ปลา (คละได้) 2 ชิ้น เพียง 129 บาท จากปกติ 170 บาท, เนื้อปลาแซลมอน, เนื้อปลาแซลมอนแล่ลอกหนัง (คละได้) 2 ชิ้น เพียง 199 บาท จากปกติ 250 บาท, ปลาแพนกาเชียสดอร์รี่แล่ไม่ติดหนัง 2 แถม 1 เพียง 138 บาท จากปกติ 207 บาท, โคบีฟเนื้อออสเตรเลียสันคอสไลซ์ 1 แถม 1 เพียง 159 บาท จากปกติ 318 บาท, ซีพี หมูดำคูโรบูตะไหล่หมูสเต็ก, สะโพกหมูสเต็กหมักพริกไทยดำ 2 ชิ้น เพียง 149 บาท จากปกติ 158 บาท, ซีพี หมูดำคูโรบูตะสันนอก หมูดำสไลซ์, พอร์คช็อพหมูดำหมักพริกไทยดำ 1 แถม 1 เพียง 379 บาท จากปกติ 758 บาท, ซีพี หมูดำคูโรบูตะพอร์คช็อพสเต๊ก, แฮมสเด็ก, คูโรบูตะหมักซอสฮอตแอนด์สไปซี่, พอร์คช็อพ 2 ชิ้น เพียง 179 บาท จากปกติ 198 บาท, เกี๊ยวกุ้งสับ 1 แถม 1 เพียง 59 บาท จากปกติ 118 บาท และเห็ดชิเมจิขาว, เห็ดชิเมจิดำ 2 ชิ้น เพียง 29 บาท จากปกติ  34 บาท เป็นต้น
สำหรับผู้ที่สนใจสามารถสั่งซื้ออาหารทางระบบออนไลน์ ได้ถึง 3 ช่องทาง ได้แก่ แอปพลิเคชัน CP FreshMart ซึ่งดาวน์โหลดได้จากมือถือทุกระบบ, www.cpfreshmartshop.com และ LINE Official CP Freshmart หรือสอบถามข้อมูลได้ที่ สายด่วนฮอตไลน์ โทร.1788 โดยร้านจะจัดส่งอาหารให้ฟรีแบบไม่ขั้นต่ำในรัศมี 3 กิโลเมตร ให้ถึงมือผู้รับภายในเวลาอันรวดเร็ว นับเป็นการตอบโจทย์วิถีปกติใหม่ได้อย่างลงตัว ตั้งแต่วันที่ 1 – 31 ก.ค. 2564 ทางเลือกสำหรับ “ครัวของบ้าน” สดทุกวัน ส่งถึงคุณ